OpenLLM-France/wikimedia huggingface dataset:
# Chochenyo

El chochenyo (també anomenat chocheño i costano de la badia est) és el nom de la llengua parlada pels chochenyos. El chochenyo és un dels dialectes costano de la família de les llengües utianes. Lingüísticament, el chochenyo, el tamyen i el ramaytush es consideraven que podrien haver estat dialectes d'una única llengua.
La parla dels dos darrers parlants nadius de chochenyo va ser documentada en 1920 en notes de camp no publicades del lingüista de la Bureau of American Ethnology John Peabody Harrington.
La Tribu Muwekma Ohlone, qui (en 2007) ha reclamat al govern dels Estats Units el reconeixement federal, ha fet esforços per a reviscolar la llengua. En 2004 "la base de dades chochenyo desenvolupada per la tribu ... [contenia] de 1.000 a 2.000 paraules bàsiques." Pel 2009 molts estudiants eren capaços d'entaular converses en chochenyo.

## Referències

* ↑ Ron Russell «The Little Tribe That Could. As descendants of San Francisco's aboriginal people, the Muwekma Ohlone Indian tribe seldom gets much respect. But that could be about to change.». SF Weekly, 28-03-2007 [Consulta: 24 juliol 2012]. Arxivat 2012-08-27 a Wayback Machine. «Còpia arxivada». Arxivat de l'original el 2012-08-27. [Consulta: 6 abril 2014].
* ↑ Kathleen Maclay «06.04.2004 - Conferences focus on saving native languages». UC Berkeley News, 04-06-2004 [Consulta: 23 juliol 2012].
* ↑ «Chochenyo revitalization – language at UCB "Faith in Words" 2004». Arxivat de l'original el 2008-04-04. [Consulta: 4 abril 2008].
* ↑ «Ethnologue report for language code: cst». [Consulta: 24 juliol 2012].

## Enllaços externs

* Chocheyno, California Language Archive Arxivat 2012-08-24 a Wayback Machine.
* Chochenyo al Survey of California and Other Indian Languages
* Chochenyo revitalization – language at UCB "Faith in Words" 2004 [versió arxivada]
* Muwekma Ohlone Tribe
# Manuel Vilanova Goterris

Manuel Vilanova Goterris és un polític valencià, que fou alcalde de Vila-real (la Plana Baixa) des de 1995 fins a 2007, quan presentà la seua dimissió després d'haver estat condemnat per prevaricació a un any i mig de presó i vuit anys d'inhabilitació per a ocupació o càrrec públics.
Vilanova va recurrir al Tribunal Europeu dels Drets Humans d'Estrasburg, que en novembre de 2012 va donar la raó a l'ex-alcalde i va condemnar a l'Estat espanyol per vulnerar el dret de l'acusat a una audiència pública.
En 2015 el tribunal suprem va tornar-li la innocència després d'anul·lar la sentència que el mateix tribunal va dictar 10 anys enrere. Estrasburg va reprendre al TS espanyol per falta de garanties, ja que el Suprem mai va cridar a Vilanova per a escoltar la seva versió dels fets com a acusat.

## Referències

* ↑ «El alcalde de Villarreal, condenado por prevaricación, deja su cargo». El Mundo, 15-01-2007.
* ↑ «El Supremo decreta prisión para el alcalde de Vila-real por prevaricación». El Mundo, 24-11-2006.
* ↑ «El Supremo condena a prisión e inhabilita al alcalde de Vila-real por pasividad ante el ruido». El País, 25-11-2006.
* ↑ «http://www.elmundo.es/elmundo/2012/11/27/castellon/1354016326.html».
* ↑ «El Supremo 'devuelve' la inocencia a un alcalde condenado hace 9 años» (en castellà). ELMUNDO.
# Supressió de la lactància

La supressió de la lactància es refereix a l'acte de suprimir la lactància amb medicaments o altres mitjans no farmacèutics. Els pits poden ser dolorosos quan s'emplenen amb llet si la lactància materna s'atura bruscament o si no s'inicia mai. Això pot passar si una dona no inicia mai la lactància materna, o si interromp la lactància materna bruscament. Els agonistes de la dopamina són els fàrmacs més prescrits.

## Mètodes
### Medicaments

Els agonistes de la dopamina són actualment la medicació preferida per suprimir la lactància, que funcionen suprimint la producció de prolactina. La cabergolina (EFG, Dostinex, Sogilen) és actualment l'opció més eficaç disponible, ja que és disponible en dosi única (a diferència de la bromocriptina que s'ha de prendre dues vegades al dia durant 2 setmanes). Es pot prescriure en el cas d'abscés mamari. Tot i que el mètode preferit de tractament per a l'abscés mamari i la mastitis és en realitat continuar amb la lactància materna, si es pren la decisió d'aturar la lactància materna, la supressió química de la lactància està indicada, especialment en casos greus. La cabergolina no està indicada per al tractament de les molèsties causades per la congestió.

### Altres mètodes

Per interrompre després del part la producció de llet, simplement, no estimulant els pits, i després d'uns quants dies, la producció disminuirà. Si ja s'ha establert la lactància materna, la producció de llet normalment triga més a disminuir i pot trigar diverses setmanes. Les dones poden experimentar dolor i molèsties per la congestió. Aquesta molèstia es pot alleujar mitjançant l'extracció de llet a mà o l'ús d'un tirallet per reduir la congestió i prevenir la mastitis. El malestar també es pot tractar amb analgèsics. Tanmateix, fins a un terç de totes les dones experimentaran un dolor intens en aquest procés.

## Referències

* ↑ Oladapo, Ot & Fawole, B (2006-04-19), "Treatments for suppression of lactation", in The Cochrane Collaboration, Cochrane Database of Systematic Reviews, John Wiley & Sons, Ltd, DOI 10.1002/14651858.cd005937
* 1 2 «Management of lactational mastitis and breast abscesses: review of current knowledge and practice». The Indian Journal of Surgery, vol. 75, 6, December 2013, pàg. 430–5. DOI: 10.1007/s12262-012-0776-1. PMC: 3900741. PMID: 24465097.
* ↑ Smith, Linda J. «Guidelines For Rapid Reduction of Milk Supply». BFLRC Ltd., 1998. Arxivat de l'original el 2018-08-10. [Consulta: 24 març 2018].
# Barry Norman

Barry Norman CBE (Londres, 21 d'agost de 1933 - Londres, 30 de juny de 2017) fou un periodista i crític de cinema anglès.
Va rebre educació a l'escola estatal de primària i a Highgate School, després anà a una escola independent de solament nois del nord de Londres. No anà a la universitat, optant en canvi estudiar Gestió d'enviaments a Islington Technical College, i començà la seua carrera professional com a periodista a the Kensington News. Més avant va passar un temps a Sud-àfrica treballant per a The Star a Johannesburg, després se n'anà a Harare on escrivia per a The Rhodesia Herald. Era germà del director i editor de guions Valerie Norman.
Fou un dels col·laboradors de Wally Fawkes en la tira còmica Flook.

## Referències

* ↑ «Film critic Barry Norman dies». BBC News, 01-07-2017.
* ↑ Morris, Sophie «My Life in Media: Barry Norman». Independent, 10-12-2007 [Consulta: 1r juliol 2017].
* ↑ McGrath, Nick «Barry Norman: My family values». The Guardian, 11-11-2011.
* ↑ Brooks, Libby «So I said to Liz Taylor...». The Guardian, 29-08-2002.
# La Casota (Montllobar)

La Casota són les ruïnes d'una petita masia de l'antic poble de Montllobar, de l'antic terme de Fígols de Tremp, pertanyent actualment al municipi de Tremp.
Es troba al costat de migdia de la carretera C-1311, en un coster sota seu, a prop del punt quilomètric 11,2, al nord-oest de Montllobar. Estava unida, al costat nord, de la casa de l'Hostalet. Al sud de la Casota i l'Hostalet hi ha la partida de Tarteric.
Es tracta d'una masia. És un conjunt format per un edifici principal que fa la funció d'habitatge, el qual té diferents annexos a la banda nord: els corrals i el paller. Al nord-est hi ha una altra edificació que podrien ser les quadres. L'habitatge és de planta quadrangular i comprèn una part soterrada on hi havia el celler, dues plantes i un sotateulada. Està construït amb pedra del país, a base de carreus irregulars rejuntats amb fang. Part de les parets de tancament conserven conserven l'arrebossat original, tot i que aquest pràcticament ha desaparegut. Les obertures es concentren a la façana principal; a la primera planta trobem la porta d'accés acabada amb llinda de fusta. A la segona planta hi ha un balcó i una finestra rectangular, ambdues obertures acaben també amb llinda de fusta. Sota teulada, les obertures han estat tapiades. A l'est del recinte hi ha un pati enllosat davant del qual se situa un altre edifici que s'aixeca sobre una planta i un sotateulada. A la façana sud hi trobem dues arcades adovellades, sobre de les quals es troben dues finestres quadrangulars acabades amb arc adovellat. La coberta d'aquesta edificació queia a un vessant mitjançant un embigat de fusta.

## Referències

* ↑ «La Casota (Montllobar)». Gran Enciclopèdia Catalana. Barcelona: Grup Enciclopèdia Catalana.
* ↑ «La Casota (Montllobar)». Institut Cartogràfic de Catalunya.
* ↑ «La Casota». Generalitat de Catalunya.
# Jump Festa

Jump Festa (ジャンプフェスタ) és un festival anual al Japó dedicat al manga i l'anime, és patrocinat per Shueisha. Va ser creat per promoure les revistes Shonen Jump i V Jump, i presentar nous anime, videojocs o altres productes relacionats.

## Animació

Alguns anys es presenten noves animacions que serviran com a pilots per a noves sèries o per a promoure-les. Aquestes animacions després es venen en DVD com OVAs.
* 1998
** One Piece (ONE PIECE倒せ!海賊ギャンザック)
* 2002
** Gag Manga Biyori (ギャグマンガ日和)
* 2003
** Naruto: A la recerca del trèvol carmesí de 4 fulles (Naruto -ナルト-紅き四つ葉のクローバーを探せ)
* 2004
** Naruto: Batalla en la cascada oculta: ¡jo sóc l'heroi! (Naruto -ナルト-滝隠れの死闘オレが英雄だってばよ!)
** Eyeshield 21 (アイシールド21幻のゴールデンボウル)
** Ichigo 100% Koi ga hajimeru!? Satsuei Gashuku ~ Yureru kokoro wa higashi i nishi i ~ (いちご100%恋が始まる!?撮影合宿~ゆれるココロが東へ西へ~)
** Bleach (Bleach Memories in the rain)
* 2005
** Bleach (Bleach The sealed sword frenzy)
** Eyeshield 21 (アイシールド21クリスマスボウルへの道~南の島で特訓だ! YA-HA-! ~)
** Gintama (银魂~何事も最初が肝心なので多少背伸びするくらいが丁度よい~)

## Enllaços externs

* Pàgina oficial (japonès)
# Alfonso Pino Zamorano

Alfonso Pino Zamorano (Madrid, 23 de juny de 1972) és un exàrbitre de futbol professional. Va pertànyer al Col·legi d'Àrbitres de Castella - la Manxa.

## Trajectòria

Va començar com a àrbitre en la temporada 1987-88. El primer partit oficial com a àrbitre es va disputar a Madrid el 16 de gener de 1988, en el camp del Campamento, entre els equips CD Campamento i CD Leonesa Madrileña, amb un resultat final de 3-8, mostrant 4 targetes grogues, totes als jugadors locals.
Pino va debutar com a àrbitre professional en la temporada 1998-99, en un partit que enfrontava la SD Eibar contra l'Sporting de Gijón de la segona divisió.
El seu primer partit a primera divisió va ser el 8 de setembre de 2001 al camp del Madrigal entre els equips Vila-real CF i el CA Osasuna. Pino Zamorano posseeix el rècord d'expulsions en un mateix partit de primera divisió, amb un total de 6. El 14 de desembre de 2003, en un RCD Espanyol-FC Barcelona, que va acabar 1-3 per als blaugrana. Pino va mostrar la targeta vermella a Iván de la Peña, Toni Soldevilla i Albert Lopo de l'Espanyol, i a Phillip Cocu, Rafael Márquez i Ricardo Quaresma del Barcelona, a més de 15 targetes grogues.
Després de 6 temporades a la primera divisió, va ser descendit a la segona divisió el juliol del 2007.
Pino Zamorano, a més d'haver estat àrbitre, posseeix la titulació d'especialista universitari en direcció esportiva per la Universitat Camilo José Cela i la RFEF, i és expert universitari en direcció d'entitats esportives per la Universitat Rey Juan Carlos, FIFA i RFEF. També posseeix la titulació d'entrenador de futbol nivell II. A més de la seva formació en el món del futbol és diplomat en Fisioteràpia, sent Màster en tècniques manuals de l'aparell locomotor i expert en fisioteràpia esportiva, expert en la síndrome del dolor miofascial i fibromiàlgia.
Pel que fa als reconeixements, té la medalla de Plata al mèrit esportiu pel Govern de Castella - la Mancha.
L'1 de juliol de 2013 va ser baixa del Comitè d'Àrbitres en complir l'edat reglamentària.

## Referències

* ↑ Torrens, César. «1-3: Español y Barcelona consiguen, con seis, el récord liguero de expulsiones» (en castellà). ABC - Hemeroteca, 14-12-2003. [Consulta: 1r juny 2017].
* ↑ «El árbitro regional Pino Zamorano desciende a Segunda División» (en castellà). laverdad.es, 16-07-2007. [Consulta: 10 juny 2017].
# Laura Bennett

Laura Bennett –nascuda Laura Reback– (North Palm Beach, 25 d'abril de 1975) és una esportista estatunidenca que va competir en triatló, guanyadora de quatre medalles al Campionat Mundial de Triatló entre els anys 2003 i 2007.

## Palmarès internacional

Campionat Mundial :
| Any | Lloc | Medalla | Prova |
| 2003 | Queenstown ( Nova Zelanda) | 2 | Individual |
| 2004 | Funchal ( Portugal) | 3 | Individual |
| 2005 | Gamagori ( Japó) | 3 | Individual |
| 2007 | Hamburg ( Alemanya) | 3 | Individual |

## Referències

* ↑ «Laura Bennett» Arxivat 2014-12-31 a Wayback Machine. en Sports-reference.com (SR/Olympic Sports) (anglès)
* ↑ «Laura Bennett» en la pàg. web de la ITU (anglès)

## Enllaços externs

* Bennett Endurance website
* Laura Bennett's Twitter
# Frohna

Frohna és una població dels Estats Units a l'estat de Missouri. Segons el cens del 2000 tenia 192 habitants.

## Demografia

Segons el cens del 2000, Frohna tenia 192 habitants, 84 habitatges, i 51 famílies. La densitat de població era de 125,6 habitants per km².
Dels 84 habitatges en un 26,2% hi vivien nens de menys de 18 anys, en un 57,1% hi vivien parelles casades, en un 2,4% dones solteres, i en un 38,1% no eren unitats familiars. En el 33,3% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,96.
Per edats la població es repartia de la següent manera: un 20,8% tenia menys de 18 anys, un 7,8% entre 18 i 24, un 25,5% entre 25 i 44, un 21,9% de 45 a 60 i un 24% 65 anys o més.
L'edat mediana era de 40 anys. Per cada 100 dones de 18 o més anys hi havia 92,4 homes.
La renda mediana per habitatge era de 41.635 $ i la renda mediana per família de 51.250 $. Els homes tenien una renda mediana de 33.125 $ mentre que les dones 20.357 $. La renda per capita de la població era de 17.400 $. Entorn de l'1,8% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Frohna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Frohna». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Marc Fulvi Nobílior (tribú militar)

Marc Fulvi Nobilior (en llatí Marc Fulvius Nobilior) va ser un magistrat romà. Formava part de la gens Fúlvia, i era de la família dels Nobílior.
Va ser tribú dels soldats o tribú militar l'any 180 aC. Era germà d'un Quint Fulvi Nobilior, que probablement era el Quint Fulvi que va ser triumvir coloniae deducendae l'any 184 aC i no pas el cònsol de l'any 153 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1207.
# Beatus de Fanlo

El Beatus de Fanlo va ser un manuscrit il·luminat que contenia el comentari a l'Apocalipsi de Beat de Liébana. Malauradament només se'n conserven set folis copiats amb gran cura el segle xvii. Havia estat al monestir avui en dia desaparegut de San Andrés de Fanlo (Sabiñánigo, Osca), d'on pren el nom. Els folis es conserven a Nova York, a la Pierpont Morgan Library, amb la signatura Ms. 1079, folis 6-12.

## Història i descripció

Els fulls del Beatus de Fanlo van ser adquirits per la Pierpont Morgan Library el 1988 dins d'un manuscrit miscel·lani que conté documents genealògics, cartes i altres textos, compilat per l'historiador aragonès Juan Francisco Andrés de Uztarroz. A Nova York es van identificar els set folis com a còpia d'un Beatus perdut. Galtier va arribar a la conclusió que es tracta d'un Beatus copiat a San Millán de la Cogolla per a l'abat Banzo, del monestir de San Andrés de Fanlo, per mediació del rei Ramir I. Per tant, s'ha de datar en els anys 1040-60. Se'l considera de la família del Beatus de l'Escorial. En l'acròstic conservat hi figura que va ser elaborat per un monjo anomenat Sanç (Sancius).
El Beatus va passar a Montearagón en el segle xii i hi restà fins al segle xvii. En aquest context, Vicencio Juan de Lastanosa en va fer una còpia d'alguns folis amb aquarel·la el 1635; aquests folis copiats són l'únic que es conserva d'aquest beatus.
En els set folis copiats hi ha dues taules de l'Anticrist, un Anyell de Déu i diversos acròstics.

## Galeria

* Foli 10v; l'Anyell de Déu inscrit en una creu d'Oviedo
* Foli 11r; acrostic

## Referències

* ↑ També es conserven en aquesta biblioteca l'anomenat Beatus Morgan i el Beatus de Las Huelgas
* ↑ A l'acròstic es llegeix "Antio abba" (sic) i en el colofó "Rex Ranimirus princeps aragonensis" (vegeu les notes dels curadors).
* ↑ Vegeu el stemma a l'article Beatus
* ↑ "Sancius presbiter et notarius" (vegeu notes dels curadors)

## Bibliografia

* F. B. Galtier Martí (coord.), El "Beato" del abad Banzo del monasterio de San Andres de Fanlo, un "Apocalipsis" aragónes recuperado, Zaragoza, Caja de Ahorros la Inmaculada de Aragón, 2005 (ressenya per Carlos Laliena, Anuario de Estudios Medievales 36/2 (2006), p. 917-920
* Williams, John, The Illustrated beatus: a corpus of the illustrations of the commentary on the Apocalypse, Londres: Harvey Miller, 1994-2003 (5 volums: 1. Introduction. 2. The ninth and tenth centuries. 3. The tenth and eleventh centuries. 4. The eleventh and twelfth centuries. 5. The twelfth and thirteenth centuries) (vol. 3, p. 41-43 + il·lustracions)

## Enllaços externs

* Catàleg de la Pierpont Morgan Library amb enllaç a les notes dels curadors i a les imatges
* Pàgina web de la Pierpont Morgan on es parla del Beatus (amb una fotografia de les taules de l'Anticrist)
* http://www.turismo-prerromanico.com/manuscritos/beato-de-fanlo-20130925182143/
# Cis-3-Hexen-1-ol

El cis-3-hexen-1-ol és un líquid incolor amb una intensa olor d'herba tallada i fulles. El cis-3-hexen-1-ol és un component aromàtic molt important que s'utilitza en l'elaboració de sabors de fruita i vegetals i en perfumeria.
# Gau de Francònia

El Gau de Francònia (Gau Franken) va ser una divisió administrativa de l'Alemanya nazi de 1933 a 1945 al territori bavarès de la Francònia Mitjana. Abans d'això, de 1928 a 1933, era la subdivisió regional del partit nazi en aquesta zona.
El sistema nazi de Gau (en plural Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue va reemplaçar cada vegada més als estats alemanys com a subdivisions administratives a Alemanya.
Al capdavant de cada Gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local freqüentment ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
La posició de Gauleiter en Francònia va ser originalment ocupada primer per Wilhelm Grimm seguit de Julius Streicher fins al 1940 quan va ser retirat del càrrec. Streicher va ser executat posteriorment per crims contra la humanitat el 16 d'octubre de 1946. La posició de Gauleiter no es va omplir de nou fins a 1944, amb Hans Zimmermann (1940-42) i Karl Holz (1942-44) sent el Gauleiter en funcions. Holz va ocupar oficialment el càrrec el 1944 i ho va mantenir fins a la seva pròpia mort l'abril de 1945.

## Gauleiters

* 1928-1929: Wilhelm Grimm
* 1929-1940: Julius Streicher
* 1940-1942: Hans Zimmermann (en funcions)
* 1942-1944: Karl Holz (en funcions)
* 1944-1945: Karl Holz

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* ↑ «Gau Franken» (en alemany).
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 26 de maig 2017.

## Enllaços externs

* Llista de Gauleiters
# MMDS

El servei de distribució multipunt multicanal o MMDS (de l'anglès Multichannel Multipoint Distribution Service) és a una tecnologia sense fils de telecomunicacions, usada per a l'establiment d'una xarxa de banda ampla d'ús general o, més comunament, com a mètode alternatiu de recepció de programació de televisió per cable. S'utilitza generalment en àrees rurals poc poblades, on instal·lar xarxes de cable no és econòmicament viable.
La banda de MMDS utilitza freqüències microones amb rangs de 2 GHz a 3 GHz en gamma. La recepció dels senyals lliurades via MMDS requereix una antena de microones, i un descodificador que es connecta al receptor de televisió.
Les principals avantatges de MMDS són les següents:
* L'amplada de banda és compartit, cosa que permet donar servei a més usuaris que si fos amplada de banda dedicat.
* Suporta tant veu com dades.
* L'amplada de banda es redueix amb la distància en menor mesura que amb les tecnologies xDSL.
* En treballar amb freqüències més baixes, les àrees de cobertura per estació són molt més grans que amb LMDS i és menys sensible a la pluja, però pateix una important atenuació pels edificis, la qual cosa requereix visibilitat directa en la majoria dels casos.
# La Yegros

Mariana Yegros, més coneguda com La Yegros, és una cantant i compositora argentina.

## Trajectòria

Mariana Yegros va néixer a la ciutat de Morón, a la província de Buenos Aires. Filla d'Aníbal Yegros i Pily Jara, va descobrir la seva passió per la música a una edat primerenca. Les seves influències es troben a l'origen de la seva família, a la província de Missiones, al nord-est d'Argentina. Les seves primeres influències musicals radiquen en la seva infància, atès que el seu pare escoltava chamamé mentre construïa la casa de la seva família, i la seva mare escoltava cúmbia.
En acabar l'educació secundària, va matricular-se al conservatori de música de Morón Alberto Ginastera per a estudiar cant líric. A finals de la dècada del 1990, a través d'un amic del conservatori, es va assabentar que la banda argentina De la Guarda, encapçalada per Gaby Kerpel, estava buscant cantants. A través d'un càsting va ser seleccionada i va protagonitzar el seu primer concert en un velòdrom davant de milers de persones.
El 2013 va publicar Viene de mi a través del segell ZZK Records. Compta amb la col·laboració de Gustavo Santaolalla, Gaby Kerpel, Gato Muñoz i Miss Bolivia. Barreja electrònica amb ritmes tradicionals llatinoamericans com cúmbia, chamamé, carnavalito i milonga.

## Discografia

| Any | Disc |
| 2013 | Viene de mi |
| 2016 | Magnetismo |
| 2019 | Solta |

## Referències

* ↑ Iborra, Yeray S. «Amo mis raíces, estoy orgullosa de ser latina» (en castellà), 27-04-2014. [Consulta: 12 juliol 2022].
* 1 2 RFI Español. «La cantante argentina La Yegros con Jordi Batallé en RFI», 6 abril.
* ↑ LAYEGROS. «Un dia con La Yegros en Buenos Aires», 27 febrero.
* ↑ TN. «La Yegros, la argentina que hace bailar al mundo», 17 febrero.
* ↑ zzkrecords. «La Yegros - ZZK Records», 13 abril.
* ↑ Sin Retorno FM. «Cuando tiene que ser, es», 23 noviembre.
* ↑ «La Yegros celebra el décimo aniversario de Viene de mi» (en castellà). Zona de Obras, 17-03-2022. [Consulta: 12 juliol 2022].
* ↑ VICE. «Después de escuchar 'Magnetismo', el nuevo disco de La Yegros, solo vas a pensar en fiesta», 7 marzo.